1.

na popis pod naslovom „A. Fizičke osobe iz članka 5. stavka 1. i članka 6. stavka 1.” dodaju se sljedeći unosi: Ime Identifikacijski podaci Obrazloženje Datum uvrštenja na popis „66. Kan Zaw (također poznat kao dr. Kan Zaw) Državljanstvo: Mjanmar/Burma Datum rođenja: 11.10.1954. Mjesto rođenja: Salin Township, Magwe Region, Myanmar (Mjanmar) Spol: muški Kan Zaw ministar je investicija i vanjskih gospodarskih odnosa od 19. kolovoza 2022. Imenovalo ga je Državno upravno vijeće (SAC) pod vodstvom vrhovnog zapovjednika Min Aung Hlainga, koje je 2. veljače 2021. preuzelo zakonodavnu, izvršnu i sudsku vlast u državi. Prethodno ga je SAC imenovao glavnim revizorom Unije, nakon državnog udara 1. veljače 2021. Kao ministar u vladi dio je vojnog režima koji je preuzeo vlast tijekom vojnog udara i svrgnuo legitimno izabrane čelnike u Mjanmaru/Burmi. Kao ministar investicija i vanjskih gospodarskih odnosa zadužen je za olakšavanje poslovanja i ulaganja u Mjanmaru/Burmi te za suradnju sa stranim partnerima. Kan Zaw u tom svojstvu ima aktivnu ulogu u podupiranju nastojanja vojske da privuče strana ulaganja, čime doprinosi osiguravanju financijskih potreba vojnog režima. Stoga je odgovoran za podrivanje demokracije i vladavine prava u Mjanmaru/Burmi te za sudjeluje u djelovanjima kojima se ugrožavaju mir, sigurnost i stabilnost u Mjanmaru. Osim toga, povezan je s nekoliko visokopoziconiranih pripadnika vojnog režima, uključujući vrhovnog zapovjednika Min Aung Hlainga. 8.11.2022. 67. Htun Htun Oo (također poznat kao Tun Tun Oo) Državljanstvo: Mjanmar/Burma Datum rođenja: 28.7.1956. Spol: muški Htun Htun Oo predsjednik je Vrhovnog suda u Mjanmaru/Burmi, a na tom ga je položaju 2. veljače 2021. potvrdio vrhovni zapovjednik Min Aung Hlaing, nakon državnog udara 1. veljače 2021. Pod vodstvom Htun Htun Ooa Vrhovni sud uključen je u kazneni progon demokratski izabranih čelnika i pripadnika oporbe te ne ispunjava svoje dužnosti kao najviše pravosudno tijelo odgovorno za očuvanje vladavine prava i jamčenje neovisnosti pravosuđa. Stoga Htun Htun Oo u svojstvu predsjednika Vrhovnog suda sudjeluje u aktivnostima kojima se podrivaju demokracija i vladavina prava u Mjanmaru/Burmi. Osim toga, otkako je potvrđen kao predsjednik Vrhovnog suda, Htun Htun Oo povezan je s visokopoziconiranim pripadnicima vojnog režima, uključujući vrhovnog zapovjednika Min Aung Hlainga. 8.11.2022. 68. Swe Swe Aung (također poznat kao dr. Swe Swe Aung) Državljanstvo: Mjanmar/Burma Datum rođenja: 1960. Spol: ženski Swe Swe Aung načelnica je Odjela za kazneni progon u Ministarstvu pravnih poslova, a imenovalo ju je Državno upravno vijeće (SAC) 31. ožujka 2022. Pod vodstvom Swe Swe Aung Odjel za kazneni progon uključen je u nekoliko sudskih predmeta protiv demokratski izabranih čelnika i pripadnika oporbe čijom se provedbom prekršilo pravo na obranu i pravo na pošteno suđenje, među ostalim uključen je i u postupke koji su doveli do pogubljenja četiriju prodemokratskih pojedinaca. Stoga Swe Swe Aung u svojstvu načelnice Odjela za kazneni progon sudjeluje u aktivnostima kojima se podrivaju demokracija i vladavina prava u Mjanmaru/Burmi. Osim toga, Swe Swe Aung povezana je s nekoliko pripadnika Državnog upravnog vijeća te osoba i vođa koje je imenovala vojska, kao što su vrhovni zapovjednik Min Aung Hlaing i javna tužiteljica dr. Thida Oo. 8.11.2022. 69. Zaw Min (također poznat kao U Zaw Min) Državljanstvo: Mjanmar/Burma Datum rođenja: 1970. Spol: muški Zaw Min načelnik je Odjela za zatvore u Ministarstvu unutarnjih poslova, a imenovalo ga je Državno upravno vijeće (SAC) 4. veljače 2021. U tom svojstvu odgovoran je za upravljanje zatvorima u Mjanmaru/Burmi. Pod vodstvom Zaw Mina Odjel za zatvore uključen je u nekoliko slučajeva lošeg upravljanja zatvorima, a pritvorenici su u zatvorima bili podvrgnuti nasilju, premlaćivanju, mučenju i drugom nečovječnom postupanju. Osim toga, zatvorska tijela prekršila su pravo pritvorenih osoba na obranu. Stoga Zaw Min u svojstvu načelnika Odjela za zatvore sudjeluje u aktivnostima kojima se podrivaju demokracija i vladavina prava u Mjanmaru/Burmi. Osim toga, Zaw Min povezan je s nekoliko pripadnika Državnog upravnog vijeća te osoba i vođa koje je imenovala vojska, kao što su vrhovni zapovjednik Min Aung Hlaing i ministar unutarnjih poslova general-pukovnik Soe Htut. 8.11.2022. 70. U Zaw Lin Aung Državljanstvo: Mjanmar/Burma Spol: muški U Zaw Lin Aung bivši je vojni časnik i zamjenik načelnika Odjela za zatvore u regiji Yangon od kraja 2021. Osim toga, U Zaw Lin Aung nadležan je za zatvor Insein. Pod njegovim su vodstvom politički zatvorenici pritvoreni u zatvoru Insein bili podvrgnuti nasilju, premlaćivanju, mučenju i drugom nečovječnom postupanju koje je počinilo zatvorsko osoblje. Stoga Zaw Lin Aung u svojstvu zamjenika načelnika Odjela za zatvore u regiji Yangon i u svojstvu osobe nadležne za zatvor Insein sudjeluje u aktivnostima kojima se podrivaju demokracija i vladavina prava u Mjanmaru/Burmi. 8.11.2022. 71. U Than Swe Državljanstvo: Mjanmar/Burma Datum rođenja: 1957. ili 1965. Spol: muški U Than Swe predsjednik je Povjerenstva za borbu protiv korupcije, a imenovalo ga je Državno upravno vijeće (SAC) 19. kolovoza 2022. Pod vodstvom U Than Swea Povjerenstvo za borbu protiv korupcije provodi politike čiji je cilj legitimizacija vojnog udara, među ostalim i sudjelovanjem u postupcima protiv demokratski izabranih čelnika, kao što je podizanje optužbi za korupciju protiv državne savjetnice Daw Aung San Suu Kyi. Stoga U Than Swe u svojstvu predsjednika Povjerenstva za borbu protiv korupcije sudjeluje u aktivnostima i politikama kojima se podrivaju demokracija i vladavina prava u Mjanmaru/Burmi. 8.11.2022. 72. Ko Ko Lwin Državljanstvo: Mjanmar/Burma Datum rođenja: 1972. ili 1982. Spol: muški Ko Ko Lwin član je izbornog povjerenstva Unije Mjanmara, a imenovalo ga je Državno upravno vijeće (SAC) 1. travnja 2022. Prihvaćanjem svojeg imenovanja nakon vojnog udara 1. veljače 2021. i svojim djelovanjem na funkciji člana izbornog povjerenstva Unije Mjanmara, osobito poništenjem rezultata izbora iz studenoga 2020. bez ikakvih dokaza o prijevari, kao i podnošenjem optužbi za izbornu prijevaru na navedenim izborima, Ko Ko Lwin izravno je uključen u djelovanja kojima se podrivaju demokracija i vladavina prava u Mjanmaru/Burmi. 8.11.2022. 73. Min Min Oo Državljanstvo: Mjanmar/Burma Datum rođenja: 1962. ili 1967. Spol: muški Min Min Oo član je izbornog povjerenstva Unije Mjanmara, a imenovalo ga je Državno upravno vijeće (SAC) 2. svibnja 2022. Prihvaćanjem svojeg imenovanja nakon vojnog udara 1. veljače 2021. i svojim djelovanjem na funkciji člana izbornog povjerenstva Unije Mjanmara, osobito poništenjem rezultata izbora iz studenoga 2020. bez ikakvih dokaza o prijevari, kao i podnošenjem optužbi za izbornu prijevaru na navedenim izborima, Min Min Oo izravno je uključen u djelovanja kojima se podrivaju demokracija i vladavina prava u Mjanmaru/Burmi. 8.11.2022. 74. Htun Aung Državljanstvo: Mjanmar/Burma Datum rođenja: 1967. Spol: muški General Htun Aung vrhovni je zapovjednik zračnih snaga Mjanmara, a imenovao ga je vrhovni zapovjednik oružanih snaga Mjanmara Min Aung Hlaing 12. siječnja 2022. Htun Aung u tom svojstvu zapovijeda i upravlja zračnim snagama u Mjanmaru. Zračne snage Mjanmara izvršile su napade na civilne mete diljem Mjanmara u kojima su ubijeni i ozlijeđeni civili, uključujući djecu i pripadnike etničkih i vjerskih manjina. Ti su napadi bili usmjereni i na škole, mjesta bogoslužja i ustanove javnog zdravstva. Kao vrhovni zapovjednik zračnih snaga Mjanmara, general Htun Aung odgovoran je za teška kršenja ljudskih prava, za aktivnosti kojima se podrivaju demokracija i vladavina prava u Mjanmaru/Burmi te za djelovanja kojima se ugrožavaju mir, sigurnost i stabilnost Mjanmara/Burme. Nadalje, general Htun Aung sudjeluje u upravljanju MEHL-om, konglomeratom u vlasništvu vojske koji mjanmarskoj vojsci pruža gospodarske i materijalne resurse kojima se omogućuju njezine operacije. Stoga on podupire djelovanja kojima se ugrožavaju mir, sigurnost i stabilnost Mjanmara/Burme. 8.11.2022. 75. Phone Myat Državljanstvo: Mjanmar/Burma Spol: muški General-pukovnik Phone Myat zapovjednik je Ureda za posebne operacije br. 3 (BSO 3) oružanih snaga Mjanmara (Tatmadaw) od travnja 2021. Prethodno je od srpnja 2020. do travnja 2021. obnašao dužnost zamjenika ministra u Ministarstvu unutarnjih poslova, a od svibnja 2019. do srpnja 2020. bio je zapovjednik zapadnog zapovjedništva. Kao zapovjednik BSO-a 3 Phone Myat zapovijeda i upravlja vojnim snagama jugozapadnog zapovjedništva (Ayeyarwaddy), južnog zapovjedništva (Bago i Magway) i zapadnog zapovjedništva (Rakhine i Chin). Vojne snage pod njegovim su zapovjedništvom počinile teška kršenja ljudskih prava, kaznena djela i zločine, uključujući ubojstva, kopnene i zračne napade na civile i masakre u regiji Magway, državi Chin i regiji Bago. Phone Myat u svojstvu zapovjednika BSO-a 3 odgovoran je za teška kršenja ljudskih prava, za aktivnosti kojima se podrivaju demokracija i vladavina prava u Mjanmaru/Burmi te za djelovanja kojima se ugrožavaju mir, sigurnost i stabilnost Mjanmara/Burme. 8.11.2022. 76. Aung Soe Državljanstvo: Mjanmar/Burma Spol: muški General-pukovnik Aung Soe zapovjednik je Ureda za posebne operacije br. 4 (BSO 4) oružanih snaga Mjanmara (Tatmadaw) od siječnja 2021. Prethodno je bio zamjenik ministra unutarnjih poslova do ožujka 2018., a zatim voditelj Ureda za posebne operacije br. 6. Kao zapovjednik BSO-a 4 Aung Soe zapovijeda i upravlja vojnim snagama obalnog zapovjedništva u diviziji Tanintharyi i jugoistočnom zapovjedništvu u državama Mon i Karen. Vojne snage pod njegovim su zapovjedništvom počinile teška kršenja ljudskih prava, kaznena djela i zločine, uključujući ubojstva, kopnene i zračne napade na civile, nezakonita uhićenja i upotrebu topovske paljbe. U državi Kayin/Karen, jednoj od regija pod zapovjedništvom Aung Soea, od državnog udara do srpnja 2022. zabilježena su 3 993 nasilna incidenta. U svojstvu zapovjednika BSO-a 4 odgovoran je za teška kršenja ljudskih prava, za aktivnosti kojima se podrivaju demokracija i vladavina prava u Mjanmaru/Burmi te za djelovanja kojima se ugrožavaju mir, sigurnost i stabilnost Mjanmara/Burme. 8.11.2022. 77. Thet Pon Državljanstvo: Mjanmar/Burma Spol: muški General-pukovnik Thet Pon zapovjednik je Ureda za posebne operacije br. 5 (BSO 5) oružanih snaga Mjanmara (Tatmadaw) od lipnja 2020. Prethodno je bio zapovjednik sjeverozapadnog zapovjedništva do 2017. i regionalni zapovjednik u Yangonu od 2017. do lipnja 2020. Kao zapovjednik BSO-a 5 Thet Pon zapovijeda i upravlja vojnim snagama i vojnim sudovima u regiji Yangon. U ožujku 2021. Državno upravno vijeće uvelo je izvanredno stanje u Mjanmaru, čime su izvršne i pravosudne ovlasti prenesene na vođe relevantnih regionalnih vojnih zapovjedništva. Do srpnja 2022. vojni sudovi u regiji Yangon osudili su 119 pojedinaca na smrt, mnoge od njih iz političkih razloga, uključujući četiri člana demokratske oporbe koji su pogubljeni u regiji Yangon. Osim toga, vojne snage u regiji Yangon počinile su nasilna djela protiv mirnih prosvjednika i ubojstva mirnih prosvjednika, primjerice upotrebom smrtonosne sile tijekom prosvjeda protiv hunte 14. ožujka 2021. u općini Hlaing Tharyar u Yangonu. Thet Pon u svojstvu zapovjednika BSO-a 5 odgovoran je za teška kršenja ljudskih prava, za aktivnosti kojima se podrivaju demokracija i vladavina prava u Mjanmaru/Burmi te za djelovanja kojima se ugrožavaju mir, sigurnost i stabilnost Mjanmara/Burme. 8.11.2022. 78. Htein Win Državljanstvo: Mjanmar/Burma Spol: muški General-bojnik Htein Win zapovjednik je južnog zapovjedništva oružanih snaga Mjanmara (Tatmadaw). Kao regionalni zapovjednik upravlja i zapovijeda vojnim snagama u regijama Bago i Magway. Vojne snage u tim regijama izvršile su zračne napade i racije, podmetnule požare, počinile brojna ubojstava i služile se ljudskim štitom. Regija Magway je posebna žarišna točka za brutalne operacije usmjerene protiv oporbe koje vojska provodi primjenom strategije ,ubiti sve, spaliti sve, opljačkati sve’ u regiji Magway. Htein Win u svojstvu zapovjednika južnog zapovjedništva odgovoran je za teška kršenja ljudskih prava, za aktivnosti kojima se podrivaju demokracija i vladavina prava u Mjanmaru/Burmi te za djelovanja kojima se ugrožavaju mir, sigurnost i stabilnost Mjanmara/Burme. 8.11.2022. 79. Htin Latt Oo Državljanstvo: Mjanmar/Burma Spol: muški General-bojnik Htin Latt Oo zapovjednik je zapadnog zapovjedništva oružanih snaga Mjanmara (Tatmadaw) od srpnja 2020. Kao regionalni zapovjednik upravlja i zapovijeda vojnim snagama u zapadnim regijama Rakhine i Chin. Vojne snage u tim regijama počinile su teška kršenja ljudskih prava i kaznena djela, uključujući zračne napade, silovanja, služenje ljudskim štitom, paljenje domova, masakre i nezakonita uhićenja. Htin Latt Oo u svojstvu zapovjednika zapadnog zapovjedništva odgovoran je za teška kršenja ljudskih prava, za aktivnosti kojima se podrivaju demokracija i vladavina prava u Mjanmaru/Burmi te za djelovanja kojima se ugrožavaju mir, sigurnost i stabilnost Mjanmara/Burme. 8.11.2022. 80. Than Htike Državljanstvo: Mjanmar/Burma Spol: muški Vojni identifikacijski broj: Kyi-28146 Brigadni general Than Htike zapovjednik je sjevernog zapovjedništva oružanih snaga Mjanmara (Tatmadaw) od 6. siječnja 2022. Kao regionalni zapovjednik upravlja i zapovijeda vojnim snagama u regiji Sagaing. Vojne snage pod njegovim su zapovjedništvom počinile teška kršenja ljudskih prava, primijenile prekomjernu silu i izvršile brutalna djelovanja protiv civilnog stanovništva, uključujući vojni napad na školu u općini Depeyin u regiji Sagaing, u kojem je ubijeno najmanje 13 osoba, među kojima 11 djece. Od vojnog udara vojne snage spalile su više od 20 000 kuća u regiji Sagaing. Than Htike u svojstvu regionalnog zapovjednika sjeverozapadnog zapovjedništva odgovoran je za teška kršenja ljudskih prava, za aktivnosti kojima se podrivaju demokracija i vladavina prava u Mjanmaru/Burmi te za djelovanja kojima se ugrožavaju mir, sigurnost i stabilnost Mjanmara/Burme. 8.11.2022. 81. Nyunt Win Swe Državljanstvo: Mjanmar/Burma Spol: muški General-bojnik Nyunt Win Swe zapovjednik je regije Yangon u oružanim snagama Mjanmara (Tatmadaw) od lipnja 2020. Nyunt Win Swe u tom svojstvu zapovijeda i upravlja vojnim snagama u regiji Yangon i zajedno s vođom Ureda za posebne operacije br. 5 general-pukovnikom Thet Ponom nadzire vojne sudove za regiju Yangon. U ožujku 2021. Državno upravno vijeće uvelo je izvanredno stanje u Mjanmaru, čime su izvršne i pravosudne ovlasti prenesene na vođe relevantnih regionalnih vojnih zapovjedništva. Do srpnja 2022. vojni sudovi u regiji Yangon osudili su 119 pojedinaca na smrt, mnoge od njih iz političkih razloga, uključujući četiri člana demokratske oporbe koji su pogubljeni u regiji Yangon. Osim toga, vojne snage u regiji Yangon počinile su nasilna djela protiv mirnih prosvjednika i ubojstva mirnih prosvjednika, kao što su upotreba smrtonosne sile tijekom prosvjeda protiv hunte 14. ožujka 2021. u općini Hlaing Tharyar u Yangonu. Nyunt Win Swe u svojstvu zapovjednika regije Yangon odgovoran je za teška kršenja ljudskih prava, za aktivnosti kojima se podrivaju demokracija i vladavina prava u Mjanmaru/Burmi te za djelovanja kojima se ugrožavaju mir, sigurnost i stabilnost Mjanmara/Burme. 8.11.2022. 82. U Tay Za Državljanstvo: Mjanmar/Burma Datum rođenja: 18.7.1964. Mjesto rođenja: Yangon, Myanmar (Mjanmar) Spol: muški U Tay Za osnivač je i predsjednik privatnog konglomerata Htoo Group of Companies, koji djeluje u raznim sektorima, uključujući trgovinu, bankarstvo, rudarstvo, turizam i zrakoplovstvo. U Tay Za usko je povezan s najvišim vodstvom oružanih snaga Mjanmara (Tatmadaw). Putem konglomerata Htoo Group of Companies U Tay Za pružio je 2017. financijsku potporu Tatmadawu na događanju namijenjenom prikupljanju sredstava u vezi s ,operacijama čišćenja’ u regiji Rakhine. Osim toga, U Tay Za djelovao je kao posrednik za nabavu vojne opreme koja je upotrijebljena protiv civilnog stanovništva i prosvjednika diljem zemlje. Budući da je doprinosio vojnim sposobnostima za počinjenje teških kršenja ljudskih prava i provedbu represije nad civilnim stanovništvom te za provedbu aktivnosti kojima se podrivaju demokracija i vladavina prava u Mjanmaru/Burmi, U Tay Za pružao je potporu Tatmadawu i sudjelovao u djelovanjima kojima se ugrožavaju mir, sigurnost ili stabilnost u Mjanmaru/Burmi. 8.11.2022. 83. Aung Moe Myint Državljanstvo: Mjanmar/Burma Datum rođenja: 9.6.1971. ili 28.9.1969. Spol: muški Broj putovnice: 12/YAKANA(N)006981 Aung Moe Myint direktor je društva Dynasty International Company Ltd (DICL), koje posluje u sektoru trgovine. Počasni je konzul Republike Bjelarusa u Mjanmaru. Na osnovi svojeg poslovnog i osobnog položaja, uključujući svoje bliske političke i poslovne veze s Bjelarusom, Aung Moe Myint olakšavao je nabavu oružja, ograničene robe i robe s dvojnom namjenom za mjanmarsku vojsku koji su upotrijebljeni protiv civilnog stanovništva i prosvjednika diljem zemlje. Budući da je doprinosio vojnim sposobnostima za počinjenje teških kršenja ljudskih prava i provedbu represije nad civilnim stanovništvom te za provedbu aktivnosti kojima se podrivaju demokracija i vladavina prava u Mjanmaru/Burmi, Aung Moe Myint pružao je potporu Tatmadawu i sudjelovao u djelovanjima kojima se ugrožavaju mir, sigurnost ili stabilnost u Mjanmaru/Burmi. 8.11.2022. 84. Naing Htut Aung Državljanstvo: Mjanmar/Burma Datum rođenja: 27.1.1968. Spol: muški Broj putovnice: 12/MAKAYA 118765 Naing Htut Aung direktor je konglomerata International Group of Companies (IGGC), koji posluje u sektoru trgovine. Putem IGGC-a Naing Htut Aung pružio je 2017. financijsku potporu Tatmadawu na događanju namijenjenom prikupljanju sredstava u vezi s ,operacijama čišćenja’ u regiji Rakhine. Osim toga, Naing Htut Aung djelovao je kao uvoznik i posrednik za nabavu oružja, vojne opreme i robe s dvojnom namjenom za mjanmarsku vojsku koji su upotrijebljeni protiv civilnog stanovništva i prosvjednika diljem zemlje. Budući da je doprinosio vojnim sposobnostima za počinjenje teških kršenja ljudskih prava i provedbu represije nad civilnim stanovništvom te za provedbu aktivnosti kojima se podrivaju demokracija i vladavina prava u Mjanmaru/Burmi, Naing Htut Aung pružao je potporu Tatmadawu i sudjelovao u djelovanjima kojima se ugrožavaju mir, sigurnost ili stabilnost u Mjanmaru/Burmi. 8.11.2022.”